
ΑΝΑΚΟΙΝΩΣΗ

    Συνάδελφοι,
Στo πλαίσιο της 48ωρης Πανελλαδικής Απεργίας (Τρίτη και Τετάρτη, 28-29/2/2012) που έχει προκηρύξει η Π.Ο. Ε.Μ.Δ.Υ.Δ.Α.Σ., συμμετέχουμε στο δεκαήμερο κινητοποιήσεων του ΤΕΕ και των υπόλοιπων φορέων των Μηχανικών, αλλά και στις κινητοποιήσεις που βρίσκονται σε εξέλιξη από τους συνδικαλιστικούς φορείς των εργαζομένων, προκειμένου να αντισταθούμε στον καταιγισμό των εφαρμοστικών νόμων του νέου Μνημονίου και της Δανειακής Σύμβασης, που δημιουργούν ένα ολοκαύτωμα για τους εργαζόμενους και τον Ελληνικό Λαό και αποτυπώνεται με:

· Καταργήσεις Οργανισμών και Φορέων του Δημοσίου, δηλ. την οριστική διάλυσή του.

· Απολύσεις εργαζομένων κατά χιλιάδες, κουρελιάζοντας Σύνταγμα και νόμους.

· Φτωχοποίηση όλων των εργαζομένων με τις συνεχείς μειώσεις μισθών και συντάξεων που καταλήγουν να είναι πια βοηθήματα.

· Κατάργηση του κοινωνικού κράτους και των κοινωνικών παροχών.

· Κατάλυση της Δημοκρατίας και της Εθνικής Ανεξαρτησίας της χώρας μας, που αποτελεί πλέον την πρώτη χώρα αποικία της Ε.Ε.

Καλούμε όλους τους Μηχανικούς δημοσίους υπαλλήλους της Θεσσαλονίκης, το ΤΕΕ και τους υπόλοιπους φορείς των Μηχανικών να συμμετέχουν στην συγκέντρωση που θα πραγματοποιηθεί την Τρίτη 28/2 στον ΟΕΚ (Σαλαμίνος 5), στις 10:30, προκειμένου να συμπαρασταθούμε στους 200 και πλέον Μηχανικούς συναδέλφους μας του ΟΕΚ και της Εργατικής Εστίας αλλά και στο σύνολο των εργαζομένων στους δυο αυτούς καταργούμενους Οργανισμούς, αναδεικνύοντας ταυτόχρονα, ότι ανάλογη εξέλιξη περιμένει και πάρα πολλούς αυτό εμάς στο αμέσως επόμενο διάστημα.

	ΣΥΜΜΕΤΟΧΗ ΣΤΗ ΣΥΓΚΕΝΤΡΩΣΗ  ΤΗΝ 
ΤΡΙΤΗ 28 ΦΕΒΡΟΥΑΡΙΟΥ 2012 ΣΤΙΣ 10:30 π.μ. 
ΣΤΟΝ ΟΡΓΑΝΙΣΜΟ ΕΡΓΑΤΙΚΗΣ ΚΑΤΟΙΚΙΑΣ (Σαλαμίνος 5)

